Diari Oficial de la Generalitat Valenciana


Sumari del DOGV 8021, del 18-04-2017 (2017/3223)

RESOLUCIÓ de 30 de març de 2017, per la qual es resol concurs específic de mèrits per a la provisió del lloc de treball de cap de secció de Toxicologia Forense de l'Institut de Medicina Legal i Ciències Forenses de València, convocat per Resolució de 2 de novembre de 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/3223


Data del document
:   30-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 30 de març de 2017, per la qual es resol concurs específic de mèrits per a la provisió del lloc de treball de cap de secció de Toxicologia Forense de l'Institut de Medicina Legal i Ciències Forenses de València, convocat per Resolució de 2 de novembre de 2016. [2017/3223]  
Vist el que disposen les bases de la Resolució de 2 de novembre de 2016, de la Direcció General de Justícia, per la qual es convoca concurs específic per a la provisió del lloc de treball de cap de Secció de Toxicologia Forense de l'Institut de Medicina Legal i Ciències Forenses de València (DOGV i BOE, 15.11.2016), així com de la Resolució de 17 de novembre de 2016, de correcció d'errades de l'anterior (DOGV i BOE, 25.11.2016), així com de l'article 51 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat per Reial decret 1451/2005, de 7 de desembre, elevada per la comissió de valoració proposta definitiva de valoració de mèrits així com proposta definitiva d'adjudicació del lloc de treball oferit en el concurs, una vegada acreditada l'observança del procediment degut i la valoració final dels mèrits dels candidats, fent ús de les facultats que em confereix l'article 9 del Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques aprovat per Decret 154/2015, de 18 de setembre, del Consell, resolc:  
  
  
Primer  
Aprovar la proposta definitiva de valoració de mèrits efectuada per la comissió de valoració del concurs específic.  
  
Segon  
Resoldre el concurs específic adjudicant el lloc de treball convocat a la candidata que es relaciona a continuació:  
Tercer  
Publicar la present resolució en el Diari Oficial de la Generalitat Valenciana i en el Boletín Oficial del Estado, de conformitat amb allò que disposa l'article 51 del Reglament d'ingrés, provisió de llocs de treball i promoció professional del personal funcionari al servei de l'Administració de justícia.  
  
Quart  
El termini per a prendre possessió de la destinació adjudicada serà de tres dies naturals, i començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado i en el Diari Oficial de la Generalitat Valenciana.  
  
Cinquè  
Contra la present resolució que posa fi a la via administrativa es podrà interposar un recurs contenciós administratiu davant els jutjats contenciosos administratius de València, o de la ciutat de la circumscripció on el demandant tinga el seu domicili, en un termini de dos mesos comptats des de l'endemà de la notificació o publicació, d'acord amb el que disposen els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de la interposició del recurs potestatiu de reposició, en el termini d'un mes, a comptar des de la notificació de la present resolució, davant aquesta Direcció General de Justícia, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 30 de març de 2017.- La directora general de Justícia: Maria Àngels Garcia Vidal.